ПРАВИЛО ЗА ИЗБАВЯНЕ ОТ ПИЯНСТВО

Освен св. Бонифаций, бърз помощник за избавяне от пиянство е преп. Мойсей Мурин

И двамата преди обръщането си са злоупотребявали с виното.

Заради молитвите на светите наши отци, Господи Иисусе Христе, Сине Божий, помилуй нас.

Свети Боже ... Отче наш ... (стр.108)

Тропар на св. Бонифаций

Изпратен при мъчениците, самият мъченик си станал, страдайки за Христа с велика сила, всехвални. С мощи си се завърнал при изпратилата те с вяра (Аглаида), Бонифацие блажени, моли Христа Бога, да прости греховете ни.

Слава на Отца и Сина и Светия Дух, и сега и винаги, и во веки веков.

Кондак на св. Бонифаций

Като си отишъл да донесеш мъченически мощи и си видял страдащите за вярата, показал си мъжествена сила, и самият ти си се устремил да пострадаш за Христа, заради което си се удостоил с победна почест. Бонифацие, винаги се моли за нас!

Господи, помилуй (12 пъти).

Молитва 1 (КЪМ СВ. БОНИФАЦИЙ)

О, всесвети Бонифацие, милостиви рабе на милосърдния Владика! Чуй прибягващите към тебе, които са обладани от пагубното пристрастяване към алкохола и, както в земния си живот ти никога не си отказвал помощта си на молещите те, така и сега избави тези нещастни Божий раби (имената).

Някога, богомъдри отче, град унищожил твоето лозе, а ти, като си благодарил Богу, си заповядал да сложат в лин малкото останали гроздове и да бъдат повикани бедните. След това си взел новото вино, разделил си го на капки във всички съдове, каквито имало в епископията, и Бог, Който изпълнява молитвата на милостивите, извършил преславно чудо: виното се увеличило и бедните напълнили съдовете си.

О, светецо Божий! Както по твоята молитва се увеличило виното за нуждите на Църквата и за полза на бедните и слабите, така ти, блажени, сега го намали там, където то принася вреда; избави от пристрастие към него всички, които се предават на срамната страст на пиянството (имената), изцели ги от техния недъг, освободи ги от бесовското изкушение, утвърди слабата им воля и им дай сила благоуспешно да претърпят това изкушение. Върни ги към здрав, трезвен живот, упъти ги в пътя на труда, вложи в тях стремеж към трезвост и духовна бодрост. Помогни им, угодниче Божий Бонифацие, и когато жаждата за алкохол започне да гори гърлото им, унищожи тяхното пагубно желание, освежи устата им с небесна прохлада, просвети очите им, постави нозете им на скалата на вярата и надеждата, та като оставят своето душевно пристрастие, което води след себе си отлъчване от Небесното Царство, да се утвърдят в благочестие, да се удостоят с непосрамен мирен завършек на живота, и във вечната светлина на безкрайното Царство на Славата достойно да прославят нашия Господ Иисус Христос с безначалния Му Отец и с пресветия и животворящ Негов Дух во веки веков. Амин.

Молитва 2 (КЪМ СВ. БОНИФАЦИЙ)

0, велики угодниче Христов, мъчениче и лекарю многомилостиви на побеждаваните от беса на пиянството, свети Бонифацие! Чуй моето стенание и вопъл и помоли Небесния Целител на нашите души и тела Христа Бога да избави Своя раб и блуден син (името) от тежкия недъг на пиянството, който го погубва, а и нас, неговите близки, така много гнети и измъчва. Приеми недостойното моление на мене, най-грешния от всички човеци - много по-грешен и от Божия раб, за когото дръзвам сега да се моля.

О, човеколюбиви мъчениче за Христовата вяра! Ти милваш с десница и показваш пътя на спасението и на ония, които най-дълбоко са затънали в гнусния бълвоч на пиянството, тъй като от собствен опит знаеш, колко страшен и дори непобедим с човешки усилия е този порок, защото както огън пояжда слама, и пламък изтребя сено, тъй погива и коренът на пияниците! Но ти, добър победителю на тази смъртоносна змия и аспида, помоли се на Господа за Божия раб (името), та и той, по твоите молитви, да стане добър победител над виното и сикера, срамните гощавки и пиршества до късна вечер, над сладострастието и разпътството, раздора и завистта. Вземи го под твоето небесно застъпничество, Божий угодниче, който се принесе в доброволна жертва за Христа нашия Бог, и не допускай този Божий раб (името) да принесе в жертва душата и тялото си на бесовете на блуда, виното и -питиетата, които са завладели сърцето му.

О, велики Христов мъчениче, Бонифацие, не презирай моята нищожна молитва, с която викам към тебе денем и нощем, а измоли от небесния Цар и Утешител -Светия Дух, да утеши страдащото ми сърце и обърне Своя раб (името) към трезвост, целомъдрие, скромност, почтеност, страннолюбие и го направи цар над неговите страсти. Измоли от нашия Господ Иисус Христос да ми дарува търпение, кротост, благост, снизхождение и най-вече нелицемерна любов към Неговия раб (името), за да мога да понасям теготите му и така да изпълня закона Христов. Добър угодниче Господен и преславен страсто-терпче Бонифацие! По твоите молитви и с великата Божия помощ няма да престана да се моля за изправлението на Божия раб (името) и за свое собствено изправление, докато не получа трохите милосърдие от Твоята Божествена трапеза и аз -най-големият хананеец, митар и грешник на земята през всички времена!

Да бъде волята на твоя и наш Бог - Един в Троица -Отец, Син и Свети Дух сега и винаги, и во веки веков. Амин.

Молитва 3 (от се. Йоан Кронщадски)

Господи, погледни милостиво на Твоя раб (името), който е победен от лъстта на стомаха и плътското веселие. Дарувай му да познае сладостта на въздържанието и поста, и произтичащите от тях плодове на Духа. Амин.

Заради молитвите на светите наши отци, Господи Иисусе Христе, Сине Божий, помилуй нас. Амин.

След това правило можеш да си прочетеш Притчи 23 гл.; 1Сол. 5 гл.; Лука 12 гл. и житието на св. Бонифаций (19.XII./1.I.) или преп. Мойсей Мурин (28.VHI./10.X.).